[{"text_idx": "#000002", "text": "La 30an de januaro aperis, kiel literatura suplemento al La Ondo de Esperanto, la bitlibro Io devas okazi de la Siberia au\u0306toro Mih\u0302ail Korotkov. G\u0302i estas publikigita en la prezentoformoj \u201cpdf\u201d kaj \u201cePub\u201d.\nMih\u0302ail eklernis Esperanton en 1979, sed li neniam aktivis movade, preferante legi, traduki kaj verki. Ekde la 1985a jaro liaj originalaj rakontoj ekaperis en la samizdata (= eldonita neleg\u0302e, t. e.: ekstercenzure kaj senimposte) almanako Sezonoj, kaj en 1988 c\u0302e la samnoma samizdata eldonejo aperis lia 88-pag\u0302a kolekto Homo, kiu mortigis, kiu estas la unua sciencfikcia kaj fantasta libro en Esperanto eldonita en Sovetunio/Ruslando."}, {"text_idx": "#000003", "text": "Ses rakontoj de Homo, kiu mortigis reaperas en Io devas okazi. Ilin komplementas ok verkoj, intertempe aperintaj en la almanako Sezonoj (1) kaj en La Ondo de Esperanto (7) kaj kvar diverstempe verkitaj tekstoj, kiuj g\u0302is nun ne estis publikigitaj."}, {"text_idx": "#000009", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000011", "text": "Musklaku la kovrilon por legi pliajn informojn."}]